Tags: FW de Klerk, Johann Lodewyk Marais
Posted in Gedigte | Comments Off on Johann Lodewyk Marais. F.W. de Klerk
over land and sea […].
Hulle haal die harslag en derms uit
en begrawe dit langs ’n mvula.
Vryf hom dan in met sout en brandewyn
en droog die lyk in die tropiese son
voor hulle dit optel, die bene buig
en versigtig met kaliko verbind.
Dan skuif hulle hom in ’n myonga se bas
en word alles in seildoek toegedraai,
met teer bestryk en omswagtel.
Op die laaste reis van Chitambo af
na die voet van die Tanganjikameer
en deur woude, moerasse, riviere
en klowe op pad na Bagamoyo
bengel op die skouers van die draers
die liggaam van Livingstone aan ’n paal.
Ná die reis per skip na Southhampton
en per trein na Londen eien artse
die linkerbo-armpyp wat lank terug
deur ’n stormende leeu gebreek is.
Tags: David Livingstone, Johann Lodewyk Marais
Posted in Gedigte | Comments Off on Johann Lodewyk Marais. David Livingstone